**Protokoll fra styremøte i Midt-Norge Travforbund tirsdag 18. oktober 2016 kl 18.00**, **Leangen Travbane**

**Tilstede: Edmund Morewood, Noralf Brækken, Geir Trøan, Bjørn Steinshaug, Jan Ola Riseth, Jorunn Okkenhaug og forbundssekretær Sverre Hosen**

**Forfall: Ketil Oksvold og Laila Næve**

**Agenda:**

**Sak 1: Godkjenning av protokoll fra styremøte 20.09.16.**

Vedtak: Protokoll godkjent.

Vararepresentant Jan Ola Riseth fra region Fosen hadde en kommentar til protokollen fra styremøte 20.09.16 i Sak 2, Nye Leangen, Lovkomiteens uttalelse. Han var ikke enig i styrets fortolkning av Lovkomiteens uttalelse. Jan Ola Riseth var ikke tilstede på styremøtet 20.09.16.

**Sak 2: Nye Leangen**

Voldgiftssaken starter 25. oktober og avsluttes 27. oktober.

Ny konsesjon fra LMD gir DNT større styringsrett over travsporten. NR skal konsentrere seg om spillet

**Sak 3: Høstkonferanse i MNTF**

Sverre orienterte om gruppearbeidet til Høstkonferansen og om spørsmål i forbindelse med møtevirksomhet i forbundet.

**Sak 4: Regnskap MNTF pr 30.09.16**

Sverre orienterte om regnskap pr 30.09.16.

**Sak 5: Leangen Travbane AS**

Neste styremøte i driftsselskapet er 20. oktober.

Nye åpningstider for bruk av banen i vinter.

Sverre sjekker med banemesteren.

**Sak 6: Til Start høsten 2016**

Det er avholdt 4 kurs og 6 samlinger med hest på 5 steder.

Totalt 57 hester på samlingene og 60 personer på kurs

**Sak 7: Nytt fra regionene**

**Møre:** Lokalkjøring avholdt på Røhjelløran. Hestens Dag avholdt på Vatne Travbane sammen m Islandshest, Fjordhest og ponni, godt oppmøte. Røhjelløran har leid ut stallbygning til lager også denne vinteren, bygningen står tom om vinteren når banen er stengt. Gir god inntekt.

**Gauldal:** Lokalkjøring avholdt med god deltakelse, vellykket arrangement. Jobber med lysanlegget på Vollmarka. Regionens hester er godt representert på banen og vinner ofte løp. Faste fellestreninger på søndager. Skal starte med rutinekjøringer.

**Trondheim:** Arrangerer rutineløpene på Leangen. Klæbu arrangerte Klæbudag mandag 17.10.16.

**Orkdal:** Stor dugnadsgjeng på banen, gir gode treningsforhold. Både bane, rettstrek og skogsløype er i god stand. Opptil 15 hester fra Tråvklubben kan delta på Leangen på samme løpsdag. Mye seire til regionens hester.

**Ponni Nord:** har vært hos Selbu travlag og arrangert Ponnidag, 26 unger deltok. Deltatt på Hestens Dag på Nossum, mye folk deltok både på riding og puss og stell. Deltatt på Frosta sin lokalkjøring, arrangerer trening 2 søndager pr mnd på Nossum. Deltatt på landsdelskamp i Østersund. Har hatt instruktører på samling på Gardermoen, og skal utdanne to nye på kurs på Starum.

**Fosen:** Fellestreninger torsdager og søndager på Skoglund og Bjugn, Ørland har hatt lokalkjøring og Til Start samling, Bjugn har reparert lysanlegget og det er fine treningsforhold. Ponnigruppa i Bjugn og rissa har vært på ponniløp i Østersund. Også deltatt i Landsdelskampen i Østersund. Bjugn Cupen ble avsluttet i september, 140 startende hester, Bjugn arrangerer en dag med skoing, lisenskurs for ponnikusker,10 er påmeldt. Har to påmeldt til ponniinstruktørkurs på Starum. Rissa har nå 5 ponnikusker.

Bjugn skal arrangere «Tjuvstart» i desember, uoffisiell føllutstilling. De har også kjøpt startbil til banen.

**Sak 8: Forbundssekretærens kvarter**

Det er sendt ut melding om at medlemsregistrene må oppdateres, både med adresser, kontingentsatser og de som fyller 16 år må registreres som hovedmedlemmer.

**Sak 9: Eventuelt**

Jorunn Okkenhaug orienterte om Ponni Nords besøk i Selbu. Hun spurte om forbundet kunne yte noe støtte til reiseutgiftene. De stilte med to ponnier fra Nossum og to personer, til arrangementet som fikk 25 deltakende unger.

Travlaget ga beskjed om at de hadde dårlig økonomi, men at de skulle sørge for oppgjør, om det ikke er rekrutteringsmidler for slike tiltak. Det er ikke rekrutteringsmidler i ponnigruppen.

Vedtak: Forbundet støtter tiltaket med kr 1000,-. Det kreves at Selbu følger opp arrangementet.

Edmund orienterte om at Sunnmøre Travlag har bedt om forbundets uttalelse i forbindelse med detaljregulering av område til Motorsport, på naboeiendommen til Vatne travbane.

Edmund og Sverre sørger for å sende en uttalelse, hvor det legges vekt på at dyrevelferd er viktig.

**Trondheim 20.10.16**

**Sverre Hosen**